Umoja wa Mabunge

Umoja wa Mabunge Duniani (kwa Kiingereza: Inter-Parliamentary Union; kifupi: IPU; kwa , kifupi: UIP) ni shirika la kimataifa la mabunge ya kitaifa. Kusudi lake kuu ni kukuza utawala wa kidemokrasia, uwajibikaji na ushirikiano kati ya wanachama wake; mipango mingine ni pamoja na kuendeleza usawa wa kijinsia miongoni mwa mabunge, kuwawezesha vijana kushiriki katika siasa na maendeleo endelevu.

Umoja huu ulianzishwa mnamo 1889 kama Bunge la Mabunge. Waanzilishi wake walikuwa viongozi Frédéric Passy wa Ufaransa na William Randal Cremer wa Uingereza ambao walitaka kuunda jukwaa la kwanza la kudumu la mazungumzo ya kisiasa ya pande nyingi. Hapo awali, uanachama wa umoja huu ulitengwa kwa ajili ya wabunge binafsi, lakini tangu wakati huo umebadilika na kujumuisha mabunge ya majimbo huru. Kufikia 2020, mabunge ya kitaifa ya nchi 179 ni wanachama wa umoja huu, wakati mabunge 13 ya kikanda ni wanachama washirika.

umoja huu unawezesha maendeleo ya sheria na taasisi za kimataifa na kuimarisha maono ya amani kwa manufaa ya wote ikiwa ni pamoja na Mahakama ya Kudumu ya Usuluhishi na Umoja wa Mataifa . Pia inafadhili na kushiriki katika mikutano na mabaraza ya kimataifa, na ina hadhi ya kuwa mwangalizi wa kudumu katika Baraza Kuu la Umoja wa Mataifa . Kwa hivyo, watu wanane wanaohusishwa na shirika ni washindi wa Tuzo ya Amani ya Nobel .

 Historia 
Lengo la awali la shirika lilikuwa usuluhishi wa migogoro. Umoja wa mabunge  ulikua  sehemu muhimu katika kuanzisha Mahakama ya Kudumu ya Usuluhishi huko The Hague . Baada ya muda, dhamira yake imebadilika kuelekea kukuza demokrasia na mazungumzo baina ya mabunge. umoja wa mabunge umefanya kazi kwa ajili ya kuanzisha taasisi katika ngazi ya serikali mbalimbali, ikiwa ni pamoja na Umoja wa Mataifa, shirika ambalo inashirikiana nalo na ambalo lina hadhi ya kuwa mwangalizi wa kudumu.

Makao makuu ya umoja huo yamehamishwa mara kadhaa tangu kuanzishwa kwake.

Maeneo:

 1892-1911: Bern (Uswisi)
 1911-1914: Brussels (Ubelgiji)
 1914-1920: Oslo (Norway)
 1921 hadi sasa Geneva (Uswisi)

Jamii:Mashirika ya kimataifa